**Διδακτική της Φιλοσοφίας**

**Σκοπός αυτού του μαθήματος είναι** η συγκρότηση της παιδαγωγικής σκέψης των φοιτητών-τριών προκειμένου να καταστούν ικανοί-ες να προσφέρουν φιλοσοφικά μαθήματα εντός των υφιστάμενων ελληνικών εκπαιδευτικών θεσμών. Πιο συγκεκριμένα το μάθημα εμβαθύνει στις ακόλουθες ενότητες:

1. Η εκπαιδευτική πράξη σε σχέση με τον φιλοσοφικό στοχασμό.

2. Η πρόσβαση στη φιλοσοφία ως εκπαιδευτική ανάγκη.

3. Γενική έννοια, σκοπός και βασικές προϋποθέσεις της εκπαιδευτικής διαδικασίας -το σχολείο ως χώρος υποδοχής.

4. Φιλοσοφία και σχολική γνώση- η έννοια της «αναπλαισίωσης».

5. Σχέδια μαθημάτων - Επεξεργασία φιλοσοφικών προτάσεων στην εκπαιδευτική πράξη.

6. Φιλοσοφικά ζητήματα στις διάφορες περιοχές του σχολικού προγράμματος- φιλοσοφία και διαθεματικότητα/διεπιστημονικότητα.

**Επιδιωκόμενα μαθησιακά αποτελέσματα**

Με την ολοκλήρωση του μαθήματος ο φοιτητής-τρια θα έχει:

* συγκροτήσει μια εποπτική εικόνα του εκπαιδευτικού χώρου ως τόπου υποδοχής των φιλοσοφικών μαθημάτων.
* κατανοήσει την έννοια και το σκοπό του μαθήματος της φιλοσοφίας ως περιοχής του εκπαιδευτικού προγράμματος.
* εμβαθύνει σε εκπαιδευτικές θεωρήσεις και μεθόδους συμβατές με το αντικείμενο της φιλοσοφίας.